open-index/open-wikipedia-markdown huggingface dataset:
Litiumtetrafluoroboraatti

**Litiumtetrafluoroboraatti** (LiBF4) on litium- ja tetrafluoroboraatti-ionien muodostama epäorgaaninen ioniyhdiste. Yhdistettä käytetään reagenssina ja katalyyttinä orgaanisen kemian synteeseissä ja elektrolyyttinä litiumioniakuissa.

## Ominaisuudet
Huoneenlämpötilassa litiumtetrafluoroboraatti on valkoista kiteistä ainetta. Se imee kiderakenteeseensa vettä eli on hygroskooppista. Yhdiste liukenee erittäin hyvin veteen ja moniin orgaanisiin liuottimiin kuten metanoliin, eettereihin, asetonitriiliin ja propyleenikarbonaattiin.

## Valmistus ja käyttö
Litiumtetrafluoroboraattia muodostuu sivutuotteena valmistettaessa diboraania litiumhydridistä ja booritrifluoridista. Sitä voidaan valmistaa myös neutraloimalla litiumhydroksidia fluoriboorihapolla.
:8 BF3 + 6 LiH → B2H6 + 6 LiBF4
:LiOH + HBF4 → LIBF4 + H2O

Litiumtetrafluoroboraattia käytetään orgaanisen kemian synteeseissä muun muassa Lewis-happona, katalyyttinä Diels–Alder-reaktioissa, asetaalien hydrolyyseissa ja eräissä toisiintumisreaktioissa. Litiumtetrafluoroboraattia voidaan myös käyttää elektrolyyttinä litiumioniakuissa. Sen etuna moniin muihin elektrolyyttimateriaaleihin verrattuna on alhaisempi myrkyllisyys ja korkeampi turvallisuus. Litiumheksafluorofosfaattiin verrattuna sen etuna on parempi teho korkeammissa ja matalammissa lämpötiloissa sekä suurempi kosteudenkesto, mutta huonona puolena on sen huonompi sähkönjohtavuus.

## Lähteet
Orban

**Orban** tai **Orbán** voi tarkoittaa seuraavia henkilöitä:
* Christine Orban (s. 1954), ranskalainen kirjailija
* Leonard Orban (s. 1961), romanialainen poliitikko ja Euroopan unionin komissaari
* Lucas Orbán (s. 1989), argentiinalainen jalkapalloilija
* Ludovic Orban (s. 1963), Romanian pääministeri
* Olga Szabó-Orbán (1938–2022), romanialainen miekkailija
* Viktor Orbán (s. 1963), Unkarin pääministeri
* Willi Orbán (s. 1992), saksalais-unkarilainen jalkapalloilija.
Jääpallon Suomen Cup 2019–2020

**Jääpallon Suomen Cup-mestaruus 2019–2020** ratkaistiin kymmenellä joukkueella. Alkuottelut pelattiin kahdessa lohkossa, joista kummastakin voittajat selvisivät suoraan loppuotteluun.

Porvoon Akilles voitti toisen perättäisen Suomen cupin mestaruuden.

## Alkulohkot
### Oulu
Lohko A pelattiin Oulussa 2.-3.11.2019
Lohkossa pelasivat JPS, Akilles, HIFK, LRK Tornio ja OLS.https://finbandy.torneopal.fi/taso/lohko.php?sarja=TUR&lohko=1

### Varkaus
Lohko B pelattiin Varkaudessa 9.-10.11.2019
Lohkossa pelasivat Kampparit, WP-35, Narukerä, Botnia ja Veiterä.
https://finbandy.torneopal.fi/taso/lohko.php?sarja=TUR&lohko=2

## Loppuottelu

## Lähteet
Anni Saastamoinen

**Anni Saastamoinen** (s. 7. tammikuuta 1986 Keitele) on suomalainen toimittaja ja kirjailija.

Saastamoinen on opiskellut Isossa-Britan­niassa filoso­fiaa ja Suomessa radiotoimittajaksi. Saastamoinen juontaa *Etusivu*-ohjelmaa YleX-radiokanavalla ja kirjoittaa kolumneja *[[Seura]]*-lehdelle.

Aikaisemmin Saastamoinen on työskennellyt ''Iltalehdelle'' ja tehnyt Ylelle *Depressiopäiväkirjat*-nimistä podcastia. Saastamoisen samanniminen esikoiskirja julkaistiin vuonna 2017.

Saastamoisen esikoisromaani *Sirkka* ilmestyi kustannusyhtiö Kosmoksen kustantamana vuonna 2019. Vuonna 2022 julkaistiin Saastamoisen toinen romaani *Ja mutta että sitten*, jonka kustansi Gummerus. 

## Teokset
**Depressiopäiväkirjat.* Kosmos 2017. .
**Sirkka.* Kosmos 2019. .
**Ja mutta että sitten.* Gummerus 2022. .

## Lähteet

## Aiheesta muualla
*
Kotti Chave

**Kotti Chave** (18. syyskuuta 1911 – 4. toukokuuta 1986) oli suomalaissyntyinen ruotsalainen elokuvanäyttelijä.  Hän oli teatterinäyttelijä Harald Sandbergin poika. 

## Valikoitu filmografia
* *[[Kokeilun tunnissa|I prövningens stund]]* (1915) 
* *[[Hänen elämänsä ottelu|Hans livs match]]* (1932) 
* *[[Dollari (1938 elokuva)|Dollareita]]* (1938) 
* *[[Lentodivisioona]]* (1941) 
* *[[Taistelu jatkuu|Taistelu jatkuu]]* (1941) 
* *[[Mannekiini punaisella|Punainen mannekiini]]* (1958) 
* *[[Musik ombord|Musik ombord]]* (1958) 

## Lähteet

## Bibliografia
* Lawrence J. Quirk. *The films of Ingrid Bergman*. Carol Pub Group, 1975. 

## Aiheesta muualla
*
Lapinkylä (täsmennyssivu)

**Lapinkylä** voi tarkoittaa seuraavia:

* Lapinkylä, saamelaisyhteisöihin viittaava historiallinen käsite

## Paikannimenä
* Lapinkylä (), kylä Kirkkonummella
* Lapinkylä (), kylä Lapinjärvellä
* Lapinkylä (), kaupunginosa Vantaalla
* Lappi Tl:n Kirkonkylä tunnetaan myös nimellä Lapinkylä
Austinin jogurttikauppamurhat

**Jogurttikauppamurhat** on Austinissa, Yhdysvaltain Texasissa, 6. joulukuuta 1991 sattunut henkirikostapaus. Kaupparakennus oli sytytetty tuleen poliisin saapuessa paikalle ja rauniosta löydettiin sidottuna ja ammuttuna 13-vuotias Amy Ayers, 17-vuotias Eliza Hope Thomas ja sisarukset Jennifer ja Sarah Harbison (17 ja 15).

Tapauksessa saatiin läpimurto kun raiskauksen uhriksi ennen kuolemaansa joutuneelta vainajalta otettua DNA-näytettä tarkasteltiin uudella menetelmällä. Syyskuussa 2025 löydettiin osuma miehestä nimeltä Robert Eugene Brashers, joka teki itsemurhan ampumalla vuonna 1999. Brashersin käyttämän aseen uskotaan sopivan jogurttikaupan viemäristä löytyneeseen hylsyyn.

## Lähteet
Power Truck Show

**Power Truck Show** on merkittävä kuljetusalan ammattimessu- ja autonäyttelytapahtuma, se järjestetään vuosittain PowerParkin alueella Kauhavan Alahärmässä. Power Truckiin tulee rekkoja ja kuorma-autoja Suomesta ja muualta Euroopasta. 

## Lähteet

## Aiheesta muualla
*Powerparkin sivut 
*Kotisivut
Dan Goor

**Daniel Joshua Goor** (s. 28. huhtikuuta 1975) on yhdysvaltalainen komediakirjoittaja sekä tuottaja. Hän on kirjoittanut useille keskusteluohjelmille, kuten The Daily Show, Last Call with Carson Daly ja Late Night with Conan O’Brien. Hän työskenteli myös kirjoittajana, tuottajana ja ohjaajana NBC:n sarjassa Puisto-osasto. Hän on johtava tuottaja ja yhteisluoja FOX/NBC sarjassa Brooklyn 99.
Susan Sullivan

**Susan Michaela Sullivan** (18. marraskuuta 1942 New York) on yhdysvaltalainen näyttelijä, joka tunnetaan muun muassa televisiosarjoista *[[Castle (televisiosarja)|Castle]]*, *[[Dharma ja Greg]]* sekä *[[Viinitila Falcon Crest]]*.

Sullivan aloitti näyttelemisen teatterissa 1960-luvulla, ja hän on uransa aikana osallistunut moniin teatteriproduktioihin. Vuosina 1968–1969 hän esiintyi Dustin Hoffmanin kanssa Broadway-näytelmässä *Jimmy Shine*.

Sullivanilla on ollut rooleja lukuisissa televisioelokuvissa ja -sarjoissa. Hän näytteli pääosaa draamasarjassa *Having Babies* (1978–1979) ja oli tästä roolityöstään ehdolla Primetime Emmy -palkinnon saajaksi. Lopullisen läpimurtonsa Sullivan teki seuraavalla vuosikymmenellä saippuasarjassa *Viinitila Falcon Crest* (1981–1989), jossa hän esitti Maggie Gioberti Channingia.  

Komediasarjassa *Dharma ja Greg* (1997–2002) Sullivan näytteli Kitty Montgomerya. Tästä roolista hän sai Golden Globe -ehdokkuuden. Sittemmin Sullivan on nähty Martha Rodgersina poliisisarjassa *Castle* (2009–2016). Lisäksi hän on esiintynyt esimerkiksi sarjoissa *[[Yhdeksän yhteyttä]]* (2006–2007) ja *[[Kominsky-metodi]]* (2018–2019). 

Vuonna 1997 Sullivan oli mukana elokuvassa *[[Kuka sanoo tahdon]]*. 

## Lähteet

## Aiheesta muualla

*
Soo

**Soo** () on Japanin kaupunki Kyūshūn saarella Kagoshiman prefektuurissa. Se sijaitsee sisämaassa prefektuurin itäosassa Ōsumin niemimaan pohjoisreunalla ja rajautuu Miyazakin prefektuuriin. Osa kaupungin pohjoisosasta kuuluu Miyakonojōn tasankoon ja Ōyodojoen valuma-alueeseen, eteläosat Hishidajoen valuma-alueeseen. Maasto on kauttaaltaan kumpuilevaa, ja noin 60 prosenttia kaupungista on metsien peitossa. Soossa on 35&nbsp;216 asukasta (lokakuussa 2019) ja sen pinta-ala on 390,11 neliökilometriä.

Soon kaupunki on hallinnollisena yksikkönä suhteellisen uusi: se perustettiin vuonna 2006 liittämällä yhteen Ōsumin, Sueyoshin ja Takaraben maaseutukaupungit. Merkittäviä elinkeinoja ovat erityisesti karjatalous ja maanviljely, joka tuottaa teetä ja vihanneksia, mutta kaupungissa on myös tärkkelyksen ja lihatuotteiden valmistusta.

Soon nähtävyyksiin kuuluvat Iwagawan alueella marraskuisin järjestettävä Yagorō-don-festivaali ja luontokohteet, kuten Mizonokuchin luola. Soota palvelee JR Kyūshūn Nippō-päälinja, joka kulkee kaupungin pohjoisosassa.

## Kuvia

Tiedosto:Kagoshima Pref Road 2 Takarabe Ct 2016.JPG|Takaraben keskustaa
Tiedosto:Soo City Office Japan.jpg|Soon kaupungintalo


## Lähteet

## Aiheesta muualla

* Kaupungin internetsivut
Tarumizu

**Tarumizu** () on Japanin kaupunki Kyūshūn saarella Kagoshiman prefektuurissa. Se sijaitsee Kagoshimanlahden rannikolla Ōsumin niemimaan luoteisosassa Takakumavuorten länsirinteillä. Vuorten ja Kagoshimanlahden väliin jää kapea rannikkotasanko. Kaupungin länsipuolisella niemellä kohoaa Sakurajima-tulivuori. Tarumizussa on 14&nbsp;090 asukasta (lokakuussa 2019) ja sen pinta-ala on 162,12 neliökilometriä.

Tarumizu kehittyi keskiajalta lähtien linnanaluskaupunkina. Edo-kaudella Tarumizun Shimazu-klaani hallitsi ympäröiviä alueita Tarumizusta käsin. Meiji-restauraation jälkeen paikkakunnasta tehtiin Ōsumin piirikunnan keskus, ja maaseutukaupunki siitä tuli vuonna 1924. Kaupunkioikeudet Tarumizu sai vuonna 1958; silloin siellä oli vielä lähes 35&nbsp;000 asukasta. Merkittävimpiä elinkeinoja ovat maanviljely, joka tuottaa muun muassa herneitä, sitrushedelmiä ja japaninmispeliä, sekä vesiviljely. 

Tarumizun nähtävyyksiin kuuluvat Kaigata-onsenin kuuma lähde ja maisemiltaan kauniit luonnonalueet. Lauttayhteys liittää kaupungin Kagoshimanlahden toisella puolella sijaitsevaan Kagoshimaan.

## Kuvia

Tiedosto:Tarumizu Port 2016 Aug.JPG|Tarumizun satamaa
Tiedosto:Tarumizu Railway Memorial Park-2.jpg|Tarumizun entinen rautatieasema
Tiedosto:Tarumizu Thousand Ginkgos C 2011 02.JPG|Tarumizun tuhannen neidonhiuspuun aluetta


## Lähteet

## Aiheesta muualla

* Kaupungin internetsivut
Sähkölinja

**Sähkölinja** on sähkön siirtämiseen tarkoitettu linja, jolla sähkö saadaan voimalasta talouksiin. Sähkölinjan välissä on muuntajia, joilla esimerkiksi 20kV linjasta saadaan 400/230V linjaa. 110kV/400kV Linjoja menee sähköasemille voimaloista. Siellä jännitteitä muunnetaan 45kV linjoiksi ja 20kV linjoiksi.

## Sähkölinjan rakenne
Sähkölinjoja voidaan tehdä joko puu, teräs, tai betonipylväistä. Pylväät pystytetään, tolppaan laitetaan eristimet ja johtimet. Sähkölinjoja on Suomessa monta tyyppiä: PAS-johto, avojohto, AMKA-johto ja SAX-johto.    

## Jännitetasot Suomessa

Suomessa käytettyjä jännitetasoja: 45kV, 110kV, 20kV, 230V/400V ja 400kV. 45kV ei enää Suomessa oikeastaan tarvita, sillä se ei riitä ruokkimaan nykyajan kaupunkia, varsinkin jos asukasmäärä kasvaa paljon. 45kV pyritään korvaamaan 110kV linjalla.
Akansienet

**Akansienet** (*Chlorophyllum*) on suhteellisen uusi sienisuku, joka on erotettu ukonsienistä (*Macrolepiota*) omaksi suvukseen, koska molekyylisystemaattisin menetelmin on osoitettu näiden olevan geneettisesti suhteellisen kaukaisia toisilleen. Toisaalta latinalainen nimi Chlorophyllum on aikoinaan ollut muussa, vihreäitiöisiä helttasieniä tarkoittavassa käytössä. Akansienilajeja tunnetaan Suomesta tällä hetkellä neljä, joista akansieni ja puistoakansieni sekä joskus tarha-akansienikin kasvavat ulkosalla, mutta suomeksi nimeämätön *Chlorophyllum molybdites* ainakin toistaiseksi vain sisätiloissa. Viimeksi mainittu on maailmalla, etenkin Yhdysvalloissa tunnettu sienimyrkytysten aiheuttaja. Akansienilajien syötävyydestä keskustellaan edelleen.

## Lajeja
*Akansieni (*C. olivieri*)
*Puistoakansieni (*C. rhacodes*)
*Tarha-akansieni (*C. brunneum*)
**[[Chlorophyllum molybdites]]*

## Lähteet
Mikko Eerola

**Mikko Eerola** (s. 20. kesäkuuta 2000) on suomalainen suunnistaja. Hän edustaa Tampereen Pyrintöä ja valmentajana toimii Jouni Mähönen. Nuorten EM-kilpailuissa 2018 hän voitti pitkällä matkalla kultaa sekä sprintissä ja viestissä hopeaa. Jukolan viestissä 2019 Eerola suunnisti viidennen osuuden Pyrinnön kolmanneksi sijoittuneessa joukkueessa. Eerola tuli osuudeltaan ensimmäisenä vaihtoon.

## Lähteet
* https://www.suunnistusliitto.fi/urheilijaprofiilit/eerola-mikko/
* https://online.jukola.com/tulokset/fi/j2019_ju/ju/lopputulokset/
Lampsalo

**Lampsalo**  on Päijänteen saari Pirkanmaalla Kuhmoisissa.

## Maantietoa
Saari on noin 1000 metriä pitkä, 900 metriä leveä ja sen pinta-ala on 45,1 hehtaaria . Se sijaitsee Tehinselän länsiosassa aivan Kuhmoisten kirkonkylän edustalla. Saaren ympäristö on matalaa ja paikoin kivikkoista aluetta, jonka lähisaaret sijaitsevat samalla alle kolme metriä syvällä matalikolla . Pohjoisessa sijaitsevan Sarvisalon väliin jää yli 20 meträ syvä salmi, joka on 300–500 metriä leveä. Salmen lähirannassa sijaitsevat saaret Römsä ja Ämmäsaari, Lampsalon itärannan tuntumassa Kortesaari ja Lampsalon eteläpuolella Vähä Lampsalo. Kahden edellisen saaren väli on kivikkoinen ja sieltä löytyy 17 muuta saarta tai luotoa. Lampsalon länsipuolella sijaitsee vain yksi luoto. Lampsalon itäpuolella näkyy alle 600 metrin päässä Vähä Aitasalon saariryhmä, Vähä Lampsalon kaakkoispuolella on pieni saari Matti, ja Lampsalon lounaispuolella yli 600 metrin päässä Hökänsaaret ja lännessä 800 metrin päässä Huhtsaaret.

Saari on melko matala ja sen neljä matalaa mäkeä kohoavat alle 20 metrin korkeuteen Päijänteen pinnasta. Monilla pikkumäillä on laellaan kalliopaljastumia. Saaren keskellä on soistunut painauma, jossa on pieni lampi. Saaren alavat alueet, suo mukaan lukien, on ojitettu lammen kautta etelärantaan laskevaan ojaan. Saarella on viisi vapaa-ajan asuntoa, joista kaksi sijaitsee länsirannassa ja kolme kaakkoispään niemessä. Pohjoisrannan tuntumassa on vielä yksi rakennus. Sarvisalon puolella kulkee veneväylä, joka vie Kuhmoisten kirkonkylälle. Siitä haarautuu toinen väylä Huhtsaarien edestä kohti etelää.

## Luontoarvoja
Päijänteen saariston inventoinnissa havaittiin saarella kasvavan kantopaanusammalta.

## Historiaa
Vuoden 1938 taloudellisessa kartassa ei saarelle ole merkitty rakennuksia tai tiloja . Vuoden 1965 peruskartassa on saaren lammen rannalle merkitty korkeuslukema 79 metriä mpy. Tämä on vain 0,7 metriä Päijänteen vedenpinnan yläpuolella ja koska 1830-luvulla Päijänteen vedenpintaa laskettiin lähes kaksi metriä, on lampi ollut ennen laskua osa Päijännettä. Järvenlasku on aiheuttanut joko usean saaren maatumisen yhdeksi suureksi saareksi tai lammen kohdalla on sijainnut lahti, joka laskussa kuivui ja soistui umpeen. Vain lampi on jäänyt jäljelle. Saarta on käytetty karjalaisten evakkojen väliaikaiseen majoittamiseen ennen heidän lopullista sijoittamista . Kartassa vuodelta 1985 on saaren painumia ojitettu. Ensimmäisessä ja toisessa kartassa on saarella neljä rakennusta, mutta vuoden 1996 kartassa on vapaa-ajan asuntoja jo viisi.

## Huomautukset

## Lähteet
Münchensteinin junaturma

**Münchensteinin junaturma** tapahtui 14. kesäkuuta 1891 Sveitsin Münchensteinissa Birsjoen ylittävällä Basel-Delémont-rautatien sillalla. Sillan rakenteet pettivät kahden veturin alla, minkä seurauksena veturit ja seitsemän vaunua suistuivat jokeen ja tuhoutuivat. Onnettomuudessa kuoli 78 ja loukkaantui 131 ihmistä. Turma on Sveitsin tuhoisin junaonnettomuus.

Tutkimuksissa onnettomuuden katsottiin johtuvan monesta syystä: suunnittelukuluissa oli säästetty eikä rakennemateriaali ollut riittävän vahvaa ja sitkeää. Lisäksi edellisen kevään tulva oli syövyttänyt siltapenkereitä eikä vahinkoja ollut korjattu kunnolla. Sillan suunnittelija oli Gustave Eiffel.

Onnettomuuden seurauksena Sveitsin rautatiesilloille määriteltiin ensi kerran rakennestandardit ja niille alettiin tehdä määräaikaistarkastuksia.


Brückeneinsturz Münchenstein 1.JPG
Birs 1891 c.jpg
Muenchenstein 1891.jpg


## Lähteet
*

## Aiheesta muualla

*
Welcome to the Machine

**Welcome to the Machine** on toinen kappale Pink Floydin albumilta *[[Wish You Were Here]]*. Kappaleen kirjoitti yhtyeen basisti Roger Waters. Kappaleen sanoitukset kritisoivat musiikkiteollisuutta.

## Lähteet
Have a Cigar

**Have a Cigar** on kolmas kappale Pink Floydin albumilta *[[Wish You Were Here]]*. Kappaleen kirjoitti yhtyeen basisti Roger Waters ja lauloi Roy Harper. Kappaleen sanoitukset kertovat musiikkiteollisuuden ahneudesta ja tekopyhyydestä.

## Kokoonpano

* David Gilmour: sähkökitarat
* Roger Waters: bassokitara
* Richard Wright: Wurlitzer -sähköpiano, Minimoog ja Solina -syntetisaattorit, Hohner klavinetti, piano
* Nick Mason: rummut
* Roy Harper: päälaulu

## Lähteet
Shamrock Diaries

**Shamrock Diaries** on Chris Rean seitsemäs studioalbumi, joka julkaistiin vuonna 1985. Albumi oli menestys Euroopassa, missä se nousi Top 20 -listalle useissa maissa, mukaan lukien Irlannissa, Saksassa, Alankomaissa ja Isossa-Britanniassa. ”Josephine” on yksi albumin suosituimmista kappaleista ja kirjoitettiin Rean samannimiselle tyttärelle.

## Kappaleet
Kaikki kappaleet kirjoittanut Chris Rea.

## Sertifikaatit ja myynti

## Kokoonpano
*Chris Rea – laulu, kitara, urut, kosketinsoitin, syntetisaattori, tuottaja
*Robert Ahwai – kitara
*Simon Nicol – kitara
*Eoghan O’Neill – basso
*Kevin Leach – kosketinsoitin
*Max Middleton – kosketinsoitin
*Annie Whitehead – pasuuna
*Dave Mattacks – rummut
*Adrian Rea – rummut
*Martin Ditcham – lyömäsoittimet
*David Richards – tuottaja

## Arvostelut
* Allmusic: 

## Lähteet
Kenttävirta

**Kenttävirta** (myös **siirrosvirta**, **siirtymävirta** tai **kenttämuutosvirta**) on sähkömagneettinen ilmiö, joka selittää muuttuvan sähkökentän eristeen yli aiheuttaman magneettikentän. Kenttävirta ei kuljeta sähkövarausta toisin kuin varsinainen sähkövirta, joka kuvaa elektronien liikettä. Kenttävirta selittää kondensaattorin levyjen välisen magneettikentän, eikä toisistaan sähköisesti eristettyjen levyjen välissä kulje johtavuusvirtaa. Levyjen välissä vaikuttava kenttävirta on yhtäsuuri niihin johtimia pitkin saapuvan johtavuusvirran kanssa. Kenttävirroilla on myös keskeinen rooli sähkömagneettisen säteilyn etenemisessä eristävissä väliaineissa, kuten ilmassa tai tyhjiössä.

Kenttävirtoja kuvataan kenttävirrantiheydellä \frac{\partial \mathbf{D}} {\partial t}. Maxwellin lisäykseksi kutsuttu kenttävirtatermi sisältyy Maxwellin yhtälöiden yleistettyyn Ampèren lakiin.

Kenttävirran kuvaili ensimmäisenä James Clerk Maxwell vuoden 1861 artikkelissaan *On Physical Lines of Force, Part III*. Maxwell tarkasteli kenttävirtaa eristeen yli. Eristeessä ulkoinen sähkökenttä saa aikaa positiivisten ionien ja negatiivisten elektronien varausjakaumien *siirtymisen* vastakkaisiin suuntiin, niin että eristeeseen syntyy mikroskooppisia magneettisia dipoleita ja se polarisoituu. Tämän fysikaalisen kuvan perusteella Maxwell antoi ilmiölle nimen siirrosvirta (). Nimitys on harhaanjohtava tapauksessa, jossa eristeen tilalla on tyhjiö, sillä tyhjiössä ei tapahdu minkäänlaista varausjakaumien siirtymistä, vaan tällöin "siirrosvirta" liittyy ainoastaan sähkökentän muutosnopeuteen.

## Lähteet
1522 Kokkola

**1522 Kokkola**  on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Liisi Oterma vuonna 1938 Iso-Heikkilässä Turussa. Pikkuplaneetta sai nimensä Kokkolan kaupungin mukaan. Ennen nimeämistään asteroidi tunnettiin tunnuksilla **1938 WO** tai **1949 WB**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Albedo on  ja magnitudi .

## Katso myös
* Luettelo Liisi Oterman löytämistä asteroideista

## Lähteet
*JPL Small-Body Database Browser: 1522 Kokkola (1938 WO) 
* 
*Discovery Circumstances: Numbered Minor Planets (1)-(5000): Minor Planet Center 
*ABSOLUTE MAGNITUDE (H) 
*Numbered minor planets 

### Viitteet
The Bleeding Heart Band

**The Bleeding Heart Band** oli Roger Watersin taustabändin nimi hetken aikaa hänen Pink Floydin jälkeisellä soolourallaan. Yhtyeen nimi tulee todennäköisesti lauseesta "the bleeding hearts and artists" joka esiintyi kappaleissa "The Trial" ja "Outside the Wall" Pink Floydin albumilla The Wall. Yhtyeen nimi esiintyi ensi kerran vuoden 1986 elokuvan *Minne tuuli kuljettaa* ääniraidalla.

## Lähteet
Suomies

**Suomies** on pieni kylä Uudellamaalla. Se kuuluu osittain Nurmijärvelle ja osittain Hyvinkäälle. Kylässä sijaitsee oma kyläkoulu, Suomiehen koulu.

## Aiheesta muualla
* Suomies.fi  - kylän omat kotisivut
Jake Shimabukuro

**Jake Shimabukuro** (s. 1976 Havaiji) on yhdysvaltalainen ukulelensoittaja.

Shimabukuro aloitti soittamisen 4-vuotiaana ja oppi sen perusteet äidiltään Carolilta. Shimabukuron kansainvälinen ura lähti käyntiin hänen esityksestään George Harrisonin kappaleesta "While My Guitar Gently Weeps" tehdystä videosta, josta tuli vuonna 2005 YouTube-sensaatio. Hän on sittemmin julkaissut sooloalbumeita ja esiintynyt muiden muassa Bela Fleckin, Yo-Yo Man, Cyndi Lauperin ja Bette Midlerin kanssa. Sellaiset albumit kuin *Gently Weeps*, *Peace Love Ukulele* ja *Grand Ukulele* ovat nousseet Billboard-listojen kärkeen. Shimabukuron esiintymispaikkoihin ovat kuuluneet Hollywood Bowl, Lincoln Center ja Sydneyn oopperatalo. Hänet on nähty sellaisissa ohjelmissa kuin *[[The Today Show]]*, *[[Good Morning America]]*, *[[Jimmy Kimmel Live!]]* ja *[[Late Night with Conan O'Brien]]*. Hänen tyylinsä on vaikuttanut moniin muihin soittajiin, joiden joukossa on Kalei Gamiao.

Kesäkuussa 2015 Shimabukuro esiintyi solistina Byron Yasuin ukulelelle ja orkesterille säveltämän *Campanella*-konserton kantaesityksessä, jossa Havaijin sinfoniaorkesteria johti JoAnn Falletta.

## Lähteet

## Aiheesta muualla

* Viralliset sivut
Luottamusverkosto

**Luottamusverkosto** on sähköinen tunnistautumisjärjestelmä. Luottamusverkosto on suunniteltu korvaamaan suomalaisten yleisesti käyttämä TUPAS.

Kansallinen luottamusverkosto koostuu tunnistuspalvelun tarjoajina toimivista vahvojen tunnistusvälineiden liikkeellelaskijoista ja tunnisvälityspalvelun
tarjoajina toimivista osapuolista. Traficom ylläpitää listaa hyväksytyistä tunnistusvälineen tarjoajista ja tunnistusvälityspalveluista.

Luottamusverkoston idea on, että yritykset saavat käyttöönsä yhdellä sopimuksella ja teknisellä toteutuksella kaikki vahvan tunnistamisen liikkeellelaskijoiden eli pankkien ja teleoperaattoreiden tunnisteet. 

Yritys solmii sopimuksen yhden tunnistusvälityspalvelun tarjoajan kanssa, ja rakentaa järjestelmäänsä rajapintakutsun tämän tarjoajan integraatio-ohjeen mukaisesti.

## Tunnistuksen kulku

Vaiheet kuvaavat tunnistuksen kulun silloin, kun asiointipalveluun on rakennettu integraatio luottamusverkostoa hyödyntävään tunnistusvälityspalveluun.

# Verkossa toimiva asiointipalvelu tarvitsee käyttäjän tunnistetiedot. Asiointipalvelu tarjoaa käyttäjälleen linkin tunnistusvälityspalveluun.
# Käyttäjä klikkaa asiointipalvelussa olevaa linkkiä, joka vie käyttäjän mainittuun välityspalveluun.
# Välityspalvelussa asiointipalvelun käyttäjä klikkaa valitsemansa tunnistuspalvelun painiketta.
# Tunnistautuminen tapahtuu käyttäjän valitsemassa tunnistuspalvelussa, esimerkiksi Nordean tunnistautumisessa.
# Tunnistautumisen tapahduttua tunnistuspalvelu uudelleenohjaa käyttäjän takaisin välityspalveluun.
# Välityspalvelu uudelleenohjaa käyttäjän tunnistuspalvelusta takaisin asiointipalveluun.
# Asiointipalvelu saa käyttäjän tunnistetiedot, ja toimintaa voidaan jatkaa.

Esimerkki tunnistuksen välityspalvelusta on Signicat, joka käyttää OIDC (Open ID Connect) tai SAML 2.0 rajapintamäärityksiä. 

Ainakin joidenkin tunnistuksen välityspalveluiden kanssa tunnistus voidaan rakentaa myös niin, että asiointipalvelu noutaa ennakkoon tunnistuksen välityspalvelulta tunnistuspainikkeet ja upottaa ne omaan käyttöliittymäänsä. Tällöin käyttäjä valitsee suoraan asiointipalvelussa käyttämänsä tunnistuspalvelun. 

## Aiheesta muualla

Tunnistuspalvelun kuvaa traficomin määräys 72 sähköisistä tunnistus- ja luottamuspalveluista. Määräyksen yksityiskohdat on kerrottu Finlexissä  (pdf).

## Lähteet
Rosti

**Rosti** on muun muassa seuraavien henkilöiden sukunimi:

* Ella Rosti (s. 1986), suomalainen YouTube-videoiden tekijä, Vicky Rostin tytär
* Kari Rosti (1944–2006), suomalainen muusikko
* Susanna Silvander-Rosti (s. 1989), markkinointipäällikkö ja YouTube-videoiden tekijä
* Vicky Rosti (s. 1958), suomalainen laulaja ja sanoittaja.
Sargis Adamjan

**Sargis Adamjan** (; s. 23. toukokuuta 1993 Jerevan) on armenialainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa Kölniä.

Adamjan aloitti jalkapallouransa Saksassa ja nousi kolmannella sarjatasolla tuolloin pelanneen Hansa Rostockin edustusjoukkueeseen tammikuussa 2013. Hän jatkoi uraansa alemmilla sarjatasoilla Neustrelitzissa vuosina 2014–2015 ja Steinbachissa vuosina 2016–2017. Kausina 2017–2019 hän pelasi Jahn Regensburgin joukkueessa 2. Bundesliigassa 66 liigaottelua, joissa hän teki ensimmäisellä kaudella viisi ja toisella 15 maalia. Kesällä 2019 Adamjan siirtyi pääsarjajoukkue Hoffenheimiin. Kolmannessa bundesliigaottelussaan lokakuussa 2019 Bayern Müncheniä vastaan hän teki kaksi maalia Hoffenheimin voittaessa vierasottelunsa 1–2. Koko kauden aikana hän pelasi 15 bundesliigaottelua ja teki niissä viisi maalia. Hän loukkaantui helmikuussa eikä pelannut enää loppukauden aikana.

Adamjan pelasi Armenian A-maajoukkueessa ensimmäisen maaottelunsa maaliskuussa 2013 MM-karsintaottelussa Tanskaa vastaan. Toisen kerran hän pääsi maaottelussa kentälle maaliskuussa 2014 mutta kolmannen kerran vasta syyskuussa 2017. Ensimmäisen maajoukkuemaalinsa hän teki 13. maaottelussaan marraskuussa 2018 Kansojen liigan ottelussa Liechtensteinia vastaan. Kesäkuun 2020 loppuun mennessä hän on pelannut 18 maaottelua ja tehnyt niissä yhden maalin.

## Lähteet
Dennis Geiger

**Dennis Geiger** (s. 10. kesäkuuta 1998 Mosbach) on saksalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa Hoffenheimia.

Geiger nousi Hoffenheimin junioreista edustusjoukkueeseen elokuussa 2017. Hän pelasi kaudella 2017–2018 Bundesliigassa 21 ottelua, joissa hän teki kaksi maalia, ja Eurooppa-liigassa neljä ottelua. Maaliskuussa 2018 hän loukkaantui, mikä pilasi häneltä seuraavankin kauden, jolloin hän pelasi vain yhden ottelun Mestarien liigassa joulukuussa 2018 ja neljä ottelua Bundesliigassa tammi-helmikuussa 2019. Kaudella 2019–2020 hän pelasi 21 bundesliigaottelua, joista 13 ottelua avauskokoonpanossa.

Geiger on pelannut yli 30 ottelua Saksan eri juniorimaajoukkueissa. Hän pelasi kaksi alkulohko-ottelua alle 17-vuotiaiden EM-kilpailuissa 2015 Saksan saavuttaessa hopeaa ja kaikki kolme ottelua alle 19-vuotiaiden EM-kilpailuissa 2017, kun Saksa ei selviytynyt alkulohkostaan välieriin.

## Lähteet
Kafr Qasim

**Kafr Qasim** (, ) on pääasiassa arabien asuttama kaupunki Israelin Keski-Israelin hallintoalueella. Sen asukasluku oli vuoden 2018 lopussa 23&nbsp;241.

## Maantiede

Kafr Qasim sijaitsee Israelin keskiosassa Petah Tikvan kaupungin koillispuoella ja Samarian kukkuloiden lounaispuolella.

## Historia
Kafr Qasimin vieressä sijaitsevalta Qesemin luolalta on löydetty arkeologisissa kaivauksissa merkkejä ihmisistä paleoliittiselta kaudelta. Kaivauksissa on myös löydetty merkkejä asumuksista Bysantin valtakunnan ajalta.

Kafr Qasim muistetaan esimerkiksi vuoden 1956 verilöylystä. Suezin kriisin aikaan 29. lokakuuta 1956 Israelissa oli julistettu ulkonaliikkumiskielto. Israelissa pelättiin tuolloin vielä Jordaniaan kuuluvalta Länsirannalta tulevia hyökkäyksiä. Kafr Qasimissa ulkonaliikkumiskieltoa ei ollut ymmärretty ja tilanne johti 43 henkilön surmaan Israelin sotilaiden tulituksessa. Myöhemmin samana päivänä käydyissä yhteenotoissa kuoli vielä lisäksi kuusi paikallista. Verilöyly johti oikeudenkäyntiin, jossa tuomittiin Israelin rajavartioston jäseniä. Oikeuden päätöksen perusteella syytetyt voitiin tuomita, koska käskyjen seuraaminen ei ollut hyväksyttävä peruste verilöylyn tapahtumille. Kuolleiden omaisille maksettiin korvauksia.

## Väestö
Kafr Qasimin asukasluku oli vuoden 2018 lopussa 23&nbsp;241. Vuonna 2002 vastaava lukema oli 15&nbsp;700 ja vuonna 1968 3&nbsp;720. Kafr Qasimin asukkaat ovat pääosin islaminuskoisia arabeja.

## Lähteet
Sokkotetra

**Sokkotetra** eli **sokkoluolakala** (*Astyanax jordani*) on nimitys, jota käytetään eräistä amerikantetrojen (Acestrorhamphidae) heimoon kuuluvista luolakaloista, joita tavataan San Luis Potosín ja Tamaulipasin osavaltioista Meksikon koillisosissa. Ne ovat yleisimpiä akvaariossa pidettäviä luolakaloja, eivätkä ne tarvitse viihtyäkseen pimeyttä. Sokkotetroilta puuttuvat näkökyky ja väri. Ne eivät tarvitse näköaistia, sillä luonnossa ne elävät pimeissä luolaverkostoissa maan alla.

## Taksonomia

Sokkotetrat eivät muodosta luonnollista lajia, vaan eri sokkotetrapopulaatiot ovat kehittyneet samankaltaisiksi eri luolissa eri aikoina paralleelisen evoluution myötä. Sokkotetrojen taksonominen tilanne on epäselvä, eikä lajien todellista määrää tiedetä, mutta useassa lähteessä niitä käsitellään toistaiseksi yhtenä polyfyleettisenä lajina nimeltä *Astyanax jordani*. Sokkotetraa on usein pidetty lajin *[[Astyanax fasciatus]]* luolissa elävänä muotona, mutta nykyään *A. fasciatuksen* katsotaan käsittävän vain brasilialaisia lajeja. Vaikka sokkotetrat eroavat merkittävästi luolien läheisissä pintavesissä elävistä *[[Astyanax]]*-kaloista (*[[Astyanax mexicanus]]*, sensu lato), voivat ne laboratoriossa tuottaa lisääntymiskykyisiä jälkeläisiä niiden kanssa. Tätä tapahtuu harvoin luonnossa, ja sokkotetroja voi olla silti aiheellista pitää erillisinä lajeina pintavesissä elävistä kaloista. Taksonomisessa revisiossa moni sokkotetrapopulaatio saisi luultavasti oman laji- tai alalajistatuksen.

## Ulkonäkö ja koko
Sokkotetroilla on useita luolaelämään liittyviä sopeumia. Näistä huomiota herättävimmät ovat silmät ja pigmentti, jotka ovat populaatiosta riippuen enemmässä tai vähemmässä määrin kadonneet. Yleensä sokkotetrat ovat vaaleanpunertavan valkoisia, ja niillä on hopeakiiltoiset suomut, mutta on myös täysin albiinoita populaatioita. Silmät kehittyvät hetken aikaa alkiolla, mutta aikuisella kalalla silmät ovat pienet tai surkastuneet, ja näkökyky puuttuu. Sokkotetroilla on myös piirteitä, joita niiden pintavesissä elävillä sukulaisilla ei ole. Näitä ovat muun muassa kookkaammat leuat ja sieraimet, hitaampi ruoansulatus, isompi rasvavarasto sekä hampaiden, makusilmujen ja kylkiviiva-aistinten suurempi määrä. Sokkotetrat ovat myös pintavesien sukulaisiaan hieman suurempia. Sopeutumien taso vaihtelee populaatioiden välillä, mutta ei ole varmaa johtuuko tämä eri populaatioiden eri i’istä vai joidenkin populaatioiden risteytymisestä pintavesissä elävien kalojen kanssa.

## Elintavat
Sokkotetroilta puuttuu pintavesien sukulaisten parvikäyttäytyminen. Ne käyttävät suunnistamiseen kylkiviiva-aistiaan, jonka avulla ne myös etsivät ravintoa. Ravinnonhankinnassa auttaa myös tarkka hajuaisti.

## Lähteet
Kouvolan Soittokunta

**Kouvolan soittokunta** on vuonna 1899 perustettu puhallinorkesteri, jonka kotipaikka on Kouvola. Soittokunnan nykyisenä kapellimestarina toimii Timo Jaakkola.

## Historia
Kouvolan Soittokunta sai alkunsa vuonna 1899, kun Kouvolan varikon päällikkö **Edvard ”Pappa” Lundström** perusti *Kouvolan Nuorisoseuran Soittokunnan* v. 1899. Rautateiden kehityksellä oli suuri vaikutus soittokunnan syntyyn ja kehitykseen. Soittokunnan ensimmäinen merkittävä esiintyminen olikin Kouvolan asemalla uudenvuoden vastaanottotilaisuus v. 1900. Soittokunta esiintyi vuosisadan alussa useilla eri nimillä. Suomen itsenäistymisen ja sisällissodan jälkeen nimeksi tuli **Kouvolan Suojeluskunnan Soittokunta,** joka säilyi käytössä vuoteen 1944 asti, jolloin Suojeluskuntalaitos lakkautettiin. Nimestä huolimatta soittajat koostuivat pääosin rautatieläisistä.

Vuonna 1947 soittokunnan nimeksi vakiintui **Kouvolan Rautatieläisten Soittokunta.** 2000-luvulla rautatieläisten vähentyessä soittokunta sai nimekseen **Kouvolan Soittokuntayhdistys ry** eli **Kouvolan Soittokunta**, joka on nykyäänkin käytössä. 

## Lähteet
Pyhän Yrjänän hospitaali

**Pyhän Yrjänän hospitaali** oli 1300-luvulta 1620-luvulle Turussa toiminut leprahospitaali. Hospitaalin perustamisaikaa ei tiedetä, mutta varhaisin maininta siitä on vuodelta 1355. Hospitaali sijaitsi Turun keskiaikaisen kaupunkialueen ulkopuolella Puolalanmäen kupeessa, lähellä nykyistä Kauppatoria. Hospitaalin keskiaikaisesta esineistöstä on säilynyt nykypäivään asti hospitaalin ehtoolliskalkki ja pateeni 1400-luvulta. Esineet ovat olleet myöhemmin käytössä Seilin hospitaalissa.

Hospitaalin toiminta loppui 1620-luvun alussa, kun laitoksen potilaat ja kirkko siirrettiin Seilin saarelle Turun saaristoon.

## Lähteet
Ihlas Bebou

**Ihlas Bebou** (s. 23. huhtikuuta 1994) on togolainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa Hoffenheimia. Hän on pelannut Togon maajoukkueessa 35 ottelua.

Bebou nousi saksalaisseura Fortuna Düsseldorfin junioreista 2. Bundesliigassa pelaavaan edustusjoukkueeseen ensi kerran syyskuussa 2013. Vammat pitivät hänet toista vuotta sivussa kentiltä ja hän pelasi toisen ottelunsa edustusjoukkueessa vasta maaliskuussa 2015. Elokuussa 2017 hän siirtyi Bundesliigassa pelaavaan Hannoverin joukkueeseen, jossa hän kahden kauden aikana pelasi 42 liigaottelua ja teki niissä yhdeksän maalia.

Bebou siirtyi kesällä 2019 Hoffenheimiin. Hän pelasi kaudella 2019–2020 Bundesliigassa 32 ottelua, joista 20 ottelua avauskokoonpanossa, ja teki kuusi maalia. Seuraavalla kaudella hän teki 32 bundesliigaottelussa yhdeksän maalia. Kaudella 2021–2022 hän pelasi 28 bundesliigaottelua ja teki niissä seitsemän maalia, joista kolme maalia marraskuussa Greuther Fürthiä vastaan. Kaudella 2022–2023 hän pelasi alkukauden loukkaantumisen vuoksi vain 19 bundesliigaottelua mutta teki niissäkin seitsemän maalia.

Bebou pelasi Togon maajoukkueessa ensimmäisen kerran syyskuussa 2016 Djiboutia vastaan. Afrikan-mestaruuskilpailuissa 2017 hän pelasi täyden ajan joukkueensa kaikissa kolmessa ottelussa. Vuoden 2023 loppuun mennessä hän on pelannut 35 maaottelua. Ainoan maaottelumaalinsa hän on tehnyt lokakuussa 2019 Kap Verdeä vastaan.

## Lähteet
Vähä Lampsalo

**Vähä Lampsalo**  on Päijänteen saari Pirkanmaalla Kuhmoisissa.

## Maantietoa
Saari on 250 metriä pitkä, 230 metriä leveä ja sen pinta-ala on 4,0 hehtaaria .
Se sijaitsee Tehinselän länsiosassa aivan Kuhmoisten kirkonkylän edustalla olevassa saaristossa. Se sijaitsee Lampsalon eteläpuolella ja saarien välissä on 130-metrinen kivinen salmi. Saaren lounaispuolella aukeaa Rekisalon suunnassa yli kaksi kilometriä leveä järvenselkä ja muissa eteläisissä suunnissa vastassa on vain pieniä saaria. Itäpuolella sijaitsee lähinnä Vähä Aitasalo. Saari on matala ja sen korkein kohta yltää noin 9 metrin korkeuteen Päijänteestä. Saaressa on kaksi vapaa-ajan asuntoa.

## Historiaa
Kun 1900-luvun alussa saha- ja puuteollisuus hankki ja työllisti työväkeä, järjestettiin heille myös vapaa-ajanviettomahdollisuuksia. Saari oli yrityksen omistuksessa ja tänne tehtiinkin piutteet tapahtumien järjestämiselle . Vuoden 1938 taloudellisessa kartassa , eikä vielä vuoden 1965 peruskartassakaan, saarella ei ollut rakennuksia, mutta seuraavassa vuoden 1985 kartassa niitä oli kaksi.

## Huomautukset

## Lähteet
Lamminranta (Kouvola)

**Lamminranta** on Kouvolan Kuusankoskella sijaitseva asuinalue ja pienalue, Kymintehtaan kaupunginosassa Kuusaanlammen rannalla. Alueella on 1900-luvun puolivälin tienoilla rakennettuja omakotitaloja, jotka sijaitsevat Ahlmanintieltä kääntyvän Lamminkujan sekä edelleen siitä kääntyvien Lamminrannantien ja Lamminmäentien varrella. Lamminranta sijaitsee Kymijokeen kuuluvan Kuusaanlammen rannalla Sääksniemessä, jonka pohjoispuolelta Kymijoki lähtee lammesta länteen kohti Kuusaata. Kouvolan keskustaajaman maantieteellinen keskipiste sijaitsee Lamminrannan pienalueella, aivan Lamminrannan kylän vieressä. Alue on hieman erillään Kouvolan keskustan ja Kuusankosken taajama-alueista, mutta Kouvolan keskustaan on matkaa vain noin kolme kilometriä. Lähin koulu on Kymintehtaan koulu kahden kilometrin päässä Kuusankosken Takaharjulla ja Kouvolan Urheilupuiston yläasteellekin on matkaa vain kolme kilometriä. Lamminranta kuului vuoteen 2008 asti Kuusankosken kaupunkiin.
Pavel Kadeřábek

**Pavel Kadeřábek** (s. 25. huhtikuuta 1992 Praha) on tšekkiläinen jalkapalloilija, pelipaikaltaan pääasiassa oikea laitapuolustaja. Hän edustaa Saksan Bundesliigassa pelaavaa Hoffenheimia. Hän on kuulunut Tšekin maajoukkueen vakiokokoonpanoon vuodesta 2014.

Kadeřábek kuului kotimaassaan Sparta Prahan joukkueeseen mutta pelasi ensimmäiset pääsarjaottelunsa syksyllä 2011 ollessaan lainalla Viktoria Žižkovin joukkueessa. Pelattuaan Tšekissä 87 pääsarjaottelua ja tehtyään niissä 11 maalia hän siirtyi kesällä 2015 saksalaisseura Hoffenheimiin. Kuuden bundesliigakautensa aikana hän on pelannut 158 liigaottelua ja tehnyt niissä seitsemän maalia.

Kadeřábek pelasi kymmeniä otteluita Tšekin eri juniorimaajoukkueissa, muun muassa alle 19-vuotiaiden EM-kilpailuissa 2011, kun Tšekki saavutti hopeaa. Tšekin A-maajoukkueessa hän pelasi ensimmäisen kerran toukokuussa 2014 vierasottelussa Suomea vastaan. EM-kilpailuissa 2016 hän pelasi täyden ajan joukkueensa kaikissa kolmessa ottelussa. Kesän 2021 EM-kilpailuissa hän pelasi voitokkaan neljännesvälierän Alankomaita vastaan alusta loppuun mutta ei saanut muissa otteluissa peliaikaa. Kesän 2021 EM-kilpailujen päättyessä hän on pelannut 48 maaottelua, joissa hän on ollut 40 kertaa avauskokoonpanossa. Hän on tehnyt maalin marraskuussa 2014 EM-karsintaottelussa Islantia vastaan, lokakuussa 2015 EM-karsintaottelussa Alankomaita vastaan ja maaliskuussa 2018 ystävyysottelussa Kiinaa vastaan.

## Lähteet
Isohaarakolibri

**Isohaarakolibri** (*Doricha enicura*) on kolibreihin kuuluva lintulaji. Lajia tavataan Pohjois-Amerikasta ja Väli-Amerikasta.

## Koko ja ulkonäkö
Isohaarakolibrikoiras voi kasvaa 11&ndash;13 cm pitkäksi. Naaras on pienikokoisempi ja kasvaa 8&ndash;9 cm pitkäksi. Lajin sukupuolet eroavat toisistaan ulkonäöltään. Isohaarakolibrikoiras on selästään ja päästään kirkkaanvihreä. Pyrstö on hyvin pitkä, voimakkaasti haarautunut ja väriltään musta. Kaulus on violetti ja rinta on kellertävä. Kyljet ovat väriltään vihreät ja vatsa valkoinen. Naaras on ruskehtavanvihreä päästään ja selästään, ja rinta ja vatsa ovat kanelinruskeat tai kellertävät. Naaraan pyrstö ei ole yhtä voimakkaasti haarautunut kuin koiraan. Isohaarakolibrin nokka on pitkä, alaspäin kaartunut ja väriltään musta.

## Levinneisyys ja elinympäristö
Isohaarakolibria tavataan Meksikosta, Guatemalasta, El Salvadorista ja Hondurasista. Sen elinympäristöä ovat metsät, metsien reunamaat, pensaikot ja puutarhat. Linnun ravintoa ovat kukkien mesi ja hyönteiset.

## Lähteet
Pelo (konepistooli)

**Pelo** on suomalainen konepistooli jonka suunnitteli kapteeni Carl Pelo. Asetta valmistettiin muutama koekappale vuosina 1949 - 1951. Erikoispiirteenä oli sivulta avattava lipas, joka irrottamisen sijaan kääntyi eteenpäin nivelen varassa. Lipas tarkoitettiin ladattavaksi valmiilla, patruunat sisältävällä paperipakkauksella yksittäisten patruunoiden sijaan. Toimintaperiaate on massasulku. Kääntyvät lipas sekä olkatuki mahdollistivat aseen kuljetuksen kantohihnassa olevassa kotelossa.

**Ominaisuuksia**

*Massasulku
*Vain sarjatuli
*Kaliiperi 9 mm Parabellum
*Aseen kokonaispituus ilman olkatukea 390 mm
*Lipas 30 patruunaa, tankolipas
*Paino 2,5 kg

## Lähteet
* 
### Viitteet
Taimentetra

**Taimentetra** (*Copeina guttata*) on sukkulatetrojen (Lebiasinidae) heimoon kuuluva kalalaji, jota jotkut pitävät akvaariokalana.

Taimentetra kasvaa luonnossa korkeintaan noin 7,6 senttimetrin mittaiseksi, mutta voi akvaario-olosuhteissa yltää jopa 15 senttimetrin pituuteen.

Luonnossa taimentetraa tavataan Etelä-Amerikasta Amazonjoen altaassa.

Taimentetra viihtyy hieman happamassa vedessä, joka on kovuudeltaan pehmeää. Paras veden lämpötila sille on 23–28 celsiusastetta, jonka lämpöisessä vedessä se elää villinä.

Taimentetran ravintoa ovat toukat, hyönteiset ja pienet äyriäiset. Taimentetra laskee mätimunansa pohjasoraan, ja se saattaa häiritä akvaariokasveja. Kerralla taimentetra voi kutea jopa 2 500 munaa, jotka kuoriutuvat noin vuorokauden kuluessa.

## Lähteet
Aarne Tapola

**Aarne Tapola** (s. 1980) on suomalainen elokuvaaja. Hän on jäsen Suomen Elokuvaajien Yhdistyksessä F.S.C:ssä.

Hän on voittanut Jussi-palkinnon parhaasta kuvauksesta vuonna 2019 elokuvasta *[[Juice (suomalainen elokuva)|Juice]]*.

## Kuvaustöitä
*2013: Nuoren Wertherin jäljillä
*2014: Päin seinää
*2015: Spandex Sapiens
*2016: Alma de Sant Pere
*2018: Juice
*2020: Pohjolan laki
*2020: Metsäjätti 
*2022: Huonot naiset
*2024: Utö
*2025: Queen of Fucking Everything

## Lähteet

## Aiheesta muualla
*
David Greenglass

**David Greenglass** (ven. Дэвид Грингласс: 2. maaliskuuta 1922 – 1. heinäkuuta 2014)
oli yhdysvaltalainen teknikko. Hänen sotilasarvonsa oli kersantti. David Greenglass syntyi Lower East Sidessa, New Yorkin Manhattanilla Yhdysvalloissa. Poliittiselta katsantokannaltaan hän oli kommunisti. Greenglass otti osaa Manhattan-projektiin, jossa erityisesti Fat Man-tyyppisen imploosiopommin kehittelyyn. Samaan aikaan hän toimi myös vakoojana Neuvostoliitolle, toimien peitenimellä *[[Kaliiperi]]* (ven. Калибр eli *Kalibr*, engl. *Caliber*). Tutkaupseeri, luutnantti Jacob Beser tutustutettiin Greenglassiin. Myöhempänä Beser epäili häirinneensä Greenglassia tämän vakoilupuuhissa. David Greenglass alkoi työskentelynsä atomihanke-projektissa kesällä 1944.

NKVD:n alaisen, venäläisen vakoilurenkaan päällikkönä toimi Rudolf Abel. Los Alamosissa sekä Oak Ridgessa toiminut Greenglass välitti salaisia tietoja Lona Cohenin kautta, joka salakuljetti piirustuksien kopiot matkustajajunassa Albuquerquesta *Kleenex*-nenäliinapakettiin kätkettyinä. Näihin atomisalaisuuksiin kuuluivat esimerkiksi ainakin plutonium-pommin räjähdelinssin kaaviokuvat, jotka olivat niin sanottuja sinikopioita. Palkkioksi toiminnastaan kersantti Greenglass sai muutamia satoja dollareita.

Niin ikään David Greenglassin vaimo Ruth Leah os. Prinz (koodinimellä: *Osa*, ven. *Oca* - engl. *Wasp*) osallistui atomivakoiluun. Ethel Rosenberg oli Davidin sisar. Venona-projektin kautta atomivakoilu tuli kuitenkin ilmi. Greenglass pidätettiin vuonna 1951. Hänen antamansa tunnustus oli omiaan Rosenbergien kiinniottamiseen, jotka saivat suhteellisen vähäisestä osuudesta toimintaan kuolemanrangaistuksen. David Greenglassin saama vankeustuomio oli 9,5 vuotta, ja hän vapautui vankeudesta vuonna 1960. Vielä vuonna 2008 Greenglassia koskeva aineisto määrättiin säilyttämään edelleen salaisena. 
## Lähteet
* Pavel & Anatoli Sudoplatov: *Stalinin erikoistehtävissä - kiusallisen todistajan muistelmat* (Toim. Jerrold L. & Leona P. Schecter). Alkuteos: *Special Tasks.* *The Memoirs of an Unwanted Witness - A Soviet Spymaster*. WSOY, Juva, 1994 Suom. Kari Klemelä . (s.307-312 & 278-279, 291)
* Witts, Max Morgan & Thomas, Gordon : *Enola Gay – Pommikone Hiroshiman yllä*, Wsoy 1981, alkuteos 1976. (s.51-52)
*https://www.atomicheritage.org/profile/david-greenglass
*https://yle.fi/uutiset/3-5844899 (v.2008)
### Viitteet

## Aiheesta muualla
*https://spartacus-educational.com/USAgreenglass.htm
*https://www.latimes.com/local/obituaries/la-me-david-greenglass-20141014-story.html
*https://www.theguardian.com/world/2014/oct/15/david-greenglass-spy-who-sent-sister-ethel-rosenberg-to-electric-chair-dies
Henley Business School Finland

**Henley Business School Finland** on vuonna 1945 Ison-Britannian ensimmäisenä business-kouluna perustetun Henley Business Schoolin Suomessa toimiva osa. Henley Business School on toiminut Suomessa vuodesta 1986. Henleyn toimisto sijaitsee Helsingin ydinkeskustassa.

## Akkreditoinnit ja rankingit
Henley Business School on kansainvälisissä yliopistovertailuissa maailman parhaiden koulujen joukossa. Henleyllä on kolmoisakkreditointi: AMBA, EQUIS ja AACSB. 

Britanniassa toimiva Henley Business School sijoittui vuonna 2018 The Economist -lehden laatuarvostelussa sijalle 61. ja Financial Times -lehden laatuarvostelussa sijalle 32.

## Tutkinnot ja koulutusohjelmat
Henley Business School Finland tarjoaa koulutusohjelmia, jotka on suunnattu jo kokeneille johtajille ja työelämässä pitkään mukana olleille henkilöille. Lisäksi koulu räätälöi yrityskohtaisia koulutuksia tarpeen mukaan. 

Osa koulutusohjelmista toteutetaan Suomessa ja osa Englannissa. 

## Lähteet
* Association of MBAs
* EQUIS
* AACBS

### Viitteet

## Aiheesta muualla

* Henley Business School Finlandin verkkosivut
* Henley Business School UK verkkosivut
Mazda B -pohjalevy

**Mazda B -pohjalevy** on Mazdan kehittämä pohjalevy etu- ja nelivetoisille keskikokoisille automalleille. Sitä on käytetty myös valmistajan emoyhtiö Fordin automalleissa.

## BD

* Ford Laser (KA/KB) (1981–1985)
* Mazda 323 (BD) (1980–1985)

## BF

* Ford Capri (SA30) (1989–1994)
* Ford Laser (KC/KE) (1985–1989)
* Mazda 323 (BF) (1985–1989)
* Mercury Tracer I (1987–1989)

## BG

* Ford Escort II (1990–1996)
* Ford Escort III (1996–2002)
* Ford Escort ZX2 (1997–2003)
* Ford Laser (KF/KH) (1989–1994)
* Kia Sephia I (1992–1997)
* Mazda 323 (BG) (1989–1994)
* Mercury Tracer II (1990–1996)
* Mercury Tracer III (1996–1999)

## BH

* Ford Laser (KJ/KL/KM) (1994–1999)
* Mazda 323 (BH) (1994–1998)

## BJ

* Ford Laser (KN/KQ) (1998–2002)
* Mazda 323 (BJ) (1998–2003)

## BK

BK on Mazdan käyttämä tunnus C1-pohjalevystä, joka kehitettiin Fordin, Mazdan ja Volvon välisessä yhteistyössä.

* Mazda3 (BK) (2003–2009)
* Mazda5 (CR) (2004–2010)
* Mazda Biante (2008–2018)

## BL

BL-pohjalevy on uudistettu versio edeltäneestä BK-pohjalevystä.

* Mazda3 (BL) (2009–2013)
Álex Collado

**Álex Collado Gutiérrez** (s. 22. huhtikuuta 1999 Sabadell, Espanja) on espanjalainen jalkapalloilija, joka edustaa espanjalaista FC Barcelona B:tä. Hän on pelipaikaltaan oikea laitahyökkääjä. 

## Ura
Collado teki debyyttinsä Barcelonan edustusjoukkueessa 4. toukokuuta 2019 pelatussa La Ligan ottelussa Celta Vigoa vastaan. Hän tuli kentälle 6. minuutilla Ousmane Dembélén tilalle.

Collado on edustanut kotimaataan Espanjaa alle 17-vuotiaiden maajoukkueessa.

## Lähteet

## Aiheesta muualla
* Álex Collado WhoScored-sivustolla.
Bäljensin rautatietunneli

**Bäljensin rautatietunneli** on Karjaalla Raaseporin kaupungissa sijaitseva rautatietunneli. Se sijaitsee rantaradalla rataosalla Karjaa–Salo. Tunnelin pituus on 298 metriä ja se valmistui vuonna 1990.

## Lähteet
1523 Pieksämäki

**1523 Pieksämäki**  on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Yrjö Väisälä vuonna 1939. Pikkuplaneetta sai nimensä Pieksämäen kaupungin mukaan. Ennen nimeämistään asteroidi tunnettiin tunnuksilla **1939 BC**, **1936 FO<sub>1</sub>** tai **1936 HC**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet
*JPL Small-Body Database Browser: 1523 Pieksämäki (1939 BC) 
* 
*Discovery Circumstances: Numbered Minor Planets (1)-(5000): Minor Planet Center 
*ABSOLUTE MAGNITUDE (H) 

### Viitteet
Mazda G -pohjalevy

**Mazda G -pohjalevy** on Mazdan kehittämä pohjalevy etu- ja nelivetoisille ylemmän keskikokoluokan automalleille. Sitä on käytetty myös valmistajan emoyhtiö Fordin automalleissa.

## GC

* Ford Telstar (AR/AS) (1982–1987)
* Mazda 626 (GC) (1982–1987)

## GD

* Ford Probe I (1988–1992)
* Ford Telstar (AT/AV) (1987–1992)
* Mazda 626 (GD) (1987–1991)
* Mazda MX-6 (GD) (1987–1992)

## GE

* Ford Probe II (1992–1997)
* Ford Telstar (AX/AY) (1991–1997)
* Mazda 626 (GE) (1991–1997)
* Mazda MX-6 (GE) (1991–1997)

## GF

* Ford Telstar (GF) (1997–1999)
* Mazda 626 (GF) (1997–2002)

## GG

GG on Mazdan käyttämä tunnus CD3-pohjalevystä, joka kehitettiin Mazdan ja Fordin välisessä yhteistyössä.

* Mazda6 (GG) (2002–2008)
* Mazda CX-9 (TB) (2006–2015)

## GH

* Mazda6 (GH) (2007–2012)

## GJ

* Mazda6 (GJ/GL) (2012–)
BPF

**BPF** voi tarkoittaa seuraavia:
* Berkeley Packet Filter, verkkopakettien analysointi käyttöjärjestelmissä
* Kaistanpäästö- ja kaistanestosuodatin elektroniikassa
Jesse Pinkman

**Jesse Bruce Pinkman** on kuvitteellinen hahmo yhdysvaltalaisessa televisiosarjassa *[[Breaking Bad]]*, jossa häntä esittää Aaron Paul. Jesse on Walter Whiten ohella ainoa hahmo, joka esiintyy sarjan jokaisessa jaksossa. Paul uusi Jessen roolin vuonna 2019 elokuvassa *[[El Camino: Breaking Bad -elokuva]]*, joka on jatko-osa sarjalle, sekä myöhemmin vuonna 2022 esiosasarjan *[[Better Call Saul]]* viimeisellä tuotantokaudella. Jesse on yksi harvoista hahmoista, joka esiintyy sekä molemmissa sarjoissa, että elokuvassa.

## Lähteet